Bojans Bogdanovičs

Bojans Bogdanovičs (; dzimis  Mostarā, Bosnijā un Hercegovinā) ir horvātu basketbolists, spēlē vieglā uzbrucēja pozīcijā. Pēdējais klubs, kura sastāvā spēlējis 2024. gadā ir Nacionālās basketbola asociācijas (NBA) klubs Ņujorkas "Knicks". Starptautiskās sacensībās pārstāv Horvātijas basketbola izlasi.

 Karejera 
B. Bogdanovičs sākotnēji pārstāvējis dzimtās Mostaras komandu HKK Zrinjski Mostar, bet jau 2005. gadā noslēdzis 5 gadu līgumu ar Spānijas ACB līgas komandu Madrides "Real". Atrodoties "Real" sistēmā uz īres tiesībām nonācis arī citās komandās, gan iepriekšējā klubā, gan Spānijas komandā Murcia. Pēc līguma ar "Real" beigām spēlējis Horvātijas Zagrebas "Cibona" un Turcijas Stambulas "Fenerbahçe", ar abām komandām kļūstot par nacionālās līgas čempionu, attiecīgi 2010. un 2014. gadā.

 NBA 
2011. gada NBA drafta otrajā kārtā B. Bogdanoviču ar kopējo 31. kārtas numuru izraudzījās Maiami "Heat". Drafta naktī tiesības uz spēlētāju divreiz tika aizmainītas, vispirms nonākot Minesotas "Timberwolves", bet drīz pēc tam Bruklinas "Nets". Tomēr arī pēc drafta izvēles viņš turpināja spēlēt Eiropā, pildot līguma saistības ar Stambulas "Fenerbahçe" līdz 2014. gadam.

2014. gada jūlijā B. Bogdanovičs noslēdza 10 miljonu dolāru vērtu trīs gadu līgumu ar Bruklinas "Nets". Trīs sezonās komandas sastāvā viņš lielākoties bija starta piecinieka spēlētājs, taču tikai vienā no tām "Nets" iekļuva izslēgšanas spēlēs. 2017. gada februārī B. Bogdanoviču kopā ar Krisu Makkulohu aizmainīja uz Vašingtonas "Wizards" pret Endrū Nikolsonu, Markusu Torntonu un nākotnes drafta izvēli. Tā paša gada vasarā viņš kā brīvais aģents noslēdza līgumu ar Indiānas "Pacers". Divās sezonās "Pacers" sastāvā B. Bogdanovičs devās laukumā starta pieciniekā visās spēlēs, iekarojot precīza trīspunktu metienu izpildītāja reputāciju. Abās sezonās "Pacers" kvalificējās izslēgšanas spēlēm.

2019. gada jūlijā B. Bogdanovičs kā brīvais aģents noslēdza 73 miljonu dolāru vērtu līgumu uz 4 gadiem ar Jūtas "Jazz",Jazz Sign Forward Bojan Bogdanović nba.com kļūstot par vislabāk apmaksāto sportistu Horvātijas sporta vēsturē. 2021. gada 7. maijā viņš aizvadīja karjeras rezultatīvāko spēli, gūstot 48 punktus (tostarp iemetot 8 trīspunktu metienus) uzvarā (127—120) pār Denveras "Nuggets".Bogdanovic scores career-high 48 points, Jazz beat Nuggets CBS Sports

2022. gada septembrī "Jazz" aizmainīja B. Bogdanoviču uz Detroitas "Pistons" pret Kelliju Oliniku, Seibanu Lī un naudas kompensāciju. 2024. gada februārī B. Bogdanovičs kopā ar Aleku Bērksu tika aizmainīts uz Ņujorkas "Knicks" pret Evanu Furnjē, Kventinu Graimsu, Raienu Arkidjakono, Malači Flinnu un divām nākotnes otrās kārtas drafta izvēlēm. 2024. gada vasarā viņš atgriezās Bruklinas "Nets", maiņas darījumā, kurā B. Bogdanoviču kopā ar Mamadi Diakiti un Šeiku Miltonu aizmainīja pret Mikalu Bridžesu, Keitu Beitsu-Diopu un nākotnes otrās kārtas drafta izvēli. Traumu dēļ spēlētājs tā arī "Nets" sastāvā laukumā nedevās un pēc operācijas 2025. gada februārī klubs viņu atbrīvoja no līguma. 2025. gada vasarā tika paziņots, ka B. Bogdanovičs noslēdz savu 10 sezonas ilgušo NBA karjeru.

 Horvātijas izlase 
B. Bogdanovičs ir spēlējis dažāda vecuma Horvātijas jaunatnes izlasēs. 2010. gadā viņš debitēja Horvātijas pieaugušo izlasē, pārstāvot to 2010. gada Pasaules čempionātā. Pārstāvējis izlasi arī divos Eiropas čempionāta finālturnīros, 2014. gada FIBA Pasaules kausā un 2016. gada olimpiskajās spēlēs Riodežaneiro.

 Atsauces 

 Ārējās saites 

Kategorija:1989. gadā dzimušie
Kategorija:Bosnijas un Hercegovinas Federācijā dzimušie
Kategorija:Bosnijas un Hercegovinas horvāti
Kategorija:Horvātijas basketbolisti
Kategorija:Bosnijas un Hercegovinas basketbolisti
Kategorija:Vieglie uzbrucēji
Kategorija:Bruklinas "Nets" spēlētāji
Kategorija:Vašingtonas "Wizards" spēlētāji
Kategorija:Indiānas "Pacers" spēlētāji
Kategorija:Jūtas "Jazz" spēlētāji
Kategorija:Detroitas "Pistons" spēlētāji
Kategorija:Ņujorkas "Knicks" spēlētāji
Kategorija:2016. gada vasaras olimpisko spēļu dalībnieki